
Narva Linnavolikogu määruse eelnõu juurde

Linnasisestel bussiliinidel ühistranspordi sõidupileti piirhinna kehtestamine kohta
Ühistranspordiseaduse § 24 lg 2 punkt 4 sätestab, et avaliku liiniveo kõrgeima sõidupiletihinna bussiliikluses linnasisesel sõitjateveol kehtestab linnavolikogu või tema volitatud ametiasutus. Narva Linnavolikogu ei ole selliseid volitusi kellelegi andnud, seega kuulub sõidupileti piirhinna kehtestamine bussiliikluses linnasisesel sõitjateveol Narva Linnavolikogu pädevusse.

Sõidupiletite hinnatõus linnasisestel bussiliinidel on tingitud objektiivsetest põhjustest, mis ei olene omavalitsusüksusest ega vedajatest. Sõidupiletite piirhindade tõstmise vajaduse põhikriteeriumiks on hindade ja vedajate majanduslike näitajate vastavus. Praegu kehtivad sõidupiletite piirhinnad linnasisesel sõitjateveol bussiliikluses kehtestati Narva Linnavolikogu 18.05.2007 määrusega nr 18. Selle aja jooksul on tõusnud bussijuhtide palk ja seoses sellega on suurenenud ka tasumisele kuuluvad maksud, on kallinenud soojus- ja elektrienergia, kütus, määrdeained jm materjalid, on suurenenud veeremi hooldus- ja remondi kulud. Neid asjaolusid arvestamata ei ole võimalik tagada vedajatele vastuvõetavad tingimused sõitjateveoks ühissõidukitel. Eriti märkimisväärselt on tõusnud kütuse hind.
Tartus on pileti hind  13 krooni eelmüügist, tunnipilet ostetav bussist 16 krooni,  Tallinnas – 13 krooni eelmüügist ja 20 krooni bussis, Pärnus – eelmüügist 8 krooni  ja ühissõidukist 10, alates 01.08.2008 eelmüügist 10 krooni ja bussist 15 krooni. Narvas on praegu piletihind– 8 krooni. 
Seega jääb Narvas linnasisestel bussiliinidel sõitjateveoks pakutav ühistranspordi sõidupileti piirhind madalamaks teistes Eesti linnades kehtivatest piletihindadest.

Kohalikust eelarvest avalikuks liiniveoks makstava toetuse osas ei saa praegu konkreetseid summasid nimetada, kuna need sõltuvad vedajaga sõlmitud lepingu tingimustest.

